Se crei que atacoron la ciudat ibero-romana en una guerra civil romana (bells investigadors creyen que en las Guerras Sertorianas, 72 aC-76 aC), pero bi'n ha beluns creyen que estió más tarde, en lo 49 aC. Cosa curiosa ye que pa puyar ta la ciudat calió fer una rampa como la que se fació en Masada (Israel). La rampa enrunó un tumulo de la I Edat de Fierro que s'ha reconstruito como simbolo en una curva de la carretera que pasa por lo lugar. Dezaga la guerra la ciudat no se reconstruyó, porque no feba falta un lugar fortificau pa articular lo territorio (y en la zona creixió la ciudat romana de Lepida Celsa en un puesto millor comunicau y más plan, on huei son Exelsa y Viliella d'Ebro).